ਭਾਰਤ ਦਾ ਕਾਪੀਰਾਈਟ ਕਾਨੂੰਨ
ਕਾਪੀਰਾਈਟ ਐਕਟ 1957, ਭਾਰਤ ਵਿੱਚ ਕਾਪੀਰਾਈਟ ਕਾਨੂੰਨ ਦੇ ਵਿਸ਼ੇ ਉੱਤੇ ਆਧਾਰਿਤ ਇੱਕ ਕਾਨੂੰਨ ਬਣਾਇਆ ਗਿਆ ਹੈ। ਇਹ ਐਕਟ 21 ਜਨਵਰੀ 1958 ਤੋਂ ਲਾਗੂ ਹੈ। ਭਾਰਤ ਵਿੱਚ ਕਾਪੀਰਾਈਟ ਕਾਨੂੰਨ ਦਾ ਇਤਿਹਾਸ, ਬ੍ਰਿਟਿਸ਼ ਸਾਮਰਾਜ ਦੇ ਅਧੀਨ ਇਸ ਦੇ ਬਸਤੀਵਾਦੀ ਯੁੱਗ ਤੋਂ ਦੇਖਿਆ ਜਾ ਸਕਦਾ ਹੈ। ਕਾਪੀਰਾਈਟ ਐਕਟ 1957, ਭਾਰਤ ਵਿੱਚ ਆਜ਼ਾਦੀ ਤੋਂ ਬਾਅਦ ਦਾ ਪਹਿਲਾ ਕਾਪੀਰਾਈਟ ਕਾਨੂੰਨ ਸੀ ਅਤੇ 1957 ਤੋਂ ਬਾਅਦ, ਇਸ ਕਾਨੂੰਨ ਵਿੱਚ ਛੇ ਵਾਰ ਸੋਧ ਕੀਤੀ ਗਈ ਹੈ। ਇਸ ਐਕਟ ਵਿੱਚ ਤਾਜ਼ਾ ਸੋਧ, ਕਾਪੀਰਾਈਟ (ਸੋਧ) ਐਕਟ 2012 ਦੁਆਰਾ, ਸਾਲ 2012 ਵਿੱਚ ਕੀਤੀ ਗਈ। ਭਾਰਤ ਵੀ ਕਾਪੀਰਾਈਟ ਕਾਨੂੰਨ ਦੇ ਖੇਤਰ ਨੂੰ ਨਿਯੰਤ੍ਰਿਤ ਕਰਨ ਵਾਲੇ ਜ਼ਿਆਦਾਤਰ ਅੰਤਰਰਾਸ਼ਟਰੀ ਸੰਮੇਲਨਾਂ ਦਾ ਮੈਂਬਰ ਹੈ, ਜਿਸ ਵਿੱਚ 1886 ਦੀ ਬਰਨ ਕਨਵੈਨਸ਼ਨ (ਜਿਸਨੂੰ 1971 ਵਿੱਚ ਪੈਰਿਸ ਵਿੱਚ ਸੋਧਿਆ ਗਿਆ), 1951 ਦੀ ਯੂਨੀਵਰਸਲ ਕਾਪੀਰਾਈਟ ਕਨਵੈਨਸ਼ਨ, 1961 ਦੀ ਰੋਮ ਕਨਵੈਨਸ਼ਨ ਅਤੇ ਬੌਧਿਕ ਸੰਪੱਤੀ ਦੇ ਵਪਾਰ ਸੰਬੰਧੀ ਮੁਧਿਆਂ ਅਤੇ ਅਧਿਕਾਰਾਂ ਦੇ ਪਹਿਲੂ ਉੱਤੇ ਇਕਰਾਰਨਾਮਾ ਸ਼ਾਮਿਲ ਹੈ। (TRIPS)। ਸ਼ੁਰੂ ਵਿੱਚ, ਭਾਰਤ WIPO ਕਾਪੀਰਾਈਟ ਸੰਧੀ (WCT) ਅਤੇ WIPO ਪ੍ਰਦਰਸ਼ਨ ਅਤੇ ਫੋਨੋਗ੍ਰਾਮ ਸੰਧੀ (WPPT) ਦਾ ਮੈਂਬਰ ਨਹੀਂ ਸੀ ਪਰ ਬਾਅਦ ਵਿੱਚ 2013 ਵਿੱਚ ਸੰਧੀ ਕਰਨ ਤੋਂ ਬਾਅਦ, ਇਸ ਵਿੱਚ ਵੀ ਦਾਖਲ ਹੋਇਆ।